Laistų geležinkelio stotelė

Laistų geležinkelio stotelė – buvusi stotis vakarų Lietuvoje, Klaipėdos miesto pietinėje dalyje, Laistų Sodybose, tarp Rimkų ir Vilkyčių geležinkelio stočių prie Klaipėdos–Pagėgių geležinkelio. Piečiau stotelės yra Laistų geležinkelio tiltas – kultūros paminklas.

Istorija 

Stotis įkurta XX a. pabaigoje. XXI a. pradžioje stodavo keleiviniai traukiniai Klaipėda–Šilutė–Pagėgiai, vėliau maršrutas sutrumpintas iki Klaipėda–Šilutė, o 2011 m. gegužės 31 d. išvis nutrauktas – tada ir Laistų stotelė buvo uždaryta. 2016 m. peronas dar buvo išlikęs. 2018 m. atnaujinus traukinių Klaipėda–Šilutė eismą, Laistų stotelėje keleiviniai traukiniai nestoja.

Šaltiniai 

 Wikimapia.org

Klaipėdos geležinkelio stotys